### 6.     Godkendelse af Bevæg Dig For Livet - Visionsaftale 2021-2026 for Kalundborg Kommune

**Åbent**

Sagsnr.:                             J.nr.:                        Naja Christiansen.:
326-2021-164086

**Sagstype**

Beslutning.

**Resume og sagens baggrund**

Kalundborg Kommune ønsker, at flere borgere bliver fysisk
aktive. I den forbindelse blev der indledt dialog med Danske Gymnastik- og
Idrætsforeninger (DGI) og Danmarks Idrætsforbund (DIF) om, at Kalundborg
Kommune bliver Bevæg Dig For Livet visionskommune. Første skridt i denne proces
er udarbejdelsen af en visionsaftale, der beskriver hvilke mål og fokusområder,
Kalundborg Kommune vil arbejde med i de fem år, aftalen løber.

**Indstillinger**

Direktøren indstiller, at Bevæg dig for livet visionsaftalen
drøftes med henblik på godkendelse.

**Behandling**

Politisk følgegruppe for Bevæg dig for livet,
Økonomiudvalget, Kommunalbestyrelsen.

**Sagsfremstilling**

Kalundborg Kommune arbejder i øjeblikket hen mod at blive en
del af DGI og DIF’s nationale projekt Bevæg dig for livet. Formålet er at få
flest mulige borgere til at være fysisk aktive gennem indsatser indenfor alle
områder, der kan spille ind i forhold til målet, samt gennem et bredt
samarbejde med forskellige aktører i kommunen.

Sten Krogh er en 5-årig aftale der indeholder
beskrivelser af hvordan Kalundborg Kommune i samarbejde med DGI og DIF vil
arbejde med at fremme fysisk aktivitet i hele kommunen. Aftalen beskriver
hvilke borgergrupper der særligt vil blive berørt af projektet, samt indenfor
hvilke områder konkrete handlinger, projekter og indsatser der bør prioriteres
de kommende fem år.

Sten Krogh beskriver ligeledes aftalen og projektets
konkrete målsætninger, hvilket projektet løbende vil blive evalueret og
justeret på baggrund af.

*Vision*

Med indgåelsen af visionsaftalen forpligter Kalundborg
Kommune, DIF og DGI sig til i fællesskab at arbejde målrettet og strategisk på,
at flere borgere i kommunen bliver fysisk aktive, og at flere af kommunens
borgere indgår i meningsgivende og forpligtende fællesskaber.

*Data og baggrund*

Borgerne i [adresse] er blevet mindre aktive i
foreningslivet generelt set over de seneste år, dette gælder for alle
aldersgrupper bortset fra 19-24-årige. Med Bevæg dig for livet visionsaftalen
ønsker man derfor at styrke det sociale fællesskab, og gøre det lettere at
vælge en aktiv hverdag til, enten i foreningslivet eller udenfor. Det
overordnede formål er, at få flere af kommunens borgere til at være fysisk
aktive, da det har mange åbenlyse fordele, både for samfundet og den
individuelles sundhed.

*Målsætningerne*

Målsætningerne for Kalundborg Kommune frem til 2026 er
derfor:

·
4.000
flere voksne borgere bliver fysisk aktive, så andelen af fysisk aktive voksne i
kommunen stiger fra 64 procent til 73 procent

·
1.500
voksne borgere og opefter bliver en del af foreningslivets fællesskaber, så
andelen af medlemmer i idrætsforeningerne i aldersgruppen stiger fra 27 procent
til 31 procent.

·
1.000
flere børn og unge bliver en del af foreningslivets fællesskaber, så andelen af
medlemmer i idrætsforeningerne i aldersgruppen stiger fra 69 procent til 89
procent.

Samlet set omfatter
målsætningerne 4.000 flere aktive borgere, herunder 2.500 flere aktive i
foreningslivet.

*Målgrupper og tværgående indsatsområder for projektet*

Ud fra den indsamlede data er følgende målgrupper og
tværgående indsatsområder prioriteret.

De udvalgte målgrupper og tværgående indsatsområder har tæt
sammenhæng med Kalundborg Kommunes Udviklingsstrategi.

Målgrupper:

·
Voksne
og børnefamilier

·
0-18-årige

·
19-24-årige

·
60+

Tværgående indsatsområder:

·
Natur
og faciliteter

·
Tværgående
og lokalt samarbejde

·
Attraktive
foreningsfællesskaber

·
Ulighed
i sundhed

·
Bosætning

Den samlede Bevæg dig for livet - visionsaftalen for Kalundborg
Kommune er vedlagt som bilag.

**Økonomiske konsekvenser**

Finansieringen er afsat i de fire udvalg;
Folkeoplysningsudvalget (200.000 kr.), Ældre og Sundhedsudvalget (300.000 kr.),
Kultur og Fritidsudvalget (100.000 kr.) samt Børn og Familieudvalget (300.000
kr.). Herudover bidrager DGI med 200.000 kr. således der i alt er afsat
1.100.000 kr. årligt, til Bevæg dig for livet i Kalundborg Kommune.

**Politisk Følgegruppe Bevæg Dig
For Livets møde den 24. juni 2021:**

Anbefales med bemærkning om, at drøftelserne indarbejdes i
aftalen, og der ønskes en særlig fokus på de 25-59 årige i de kommende
handleplaner.

**Økonomiudvalgets møde den 18.
august 2021:**

Økonomiudvalget anbefaler, at visionsaftalen godkendes idet
at handleplanerne også omhandler målgruppen 25-59 årlige.

**Bilag**

|  |  |
| --- | --- |
| Præsentation af visionsaftale for Bevæg dig for livet i Kalundborg Kommune | 326-2021-141089 |
| Visionsaftale - Bevæg dig for livet - Kalundborg Kommune | 326-2021-164084 |